ข้อบังคับสภาทนายความข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความพ.ศ. ๒๕๓๑ อาศัยอำนาจตามความในมาตรา ๒๗(๓) (จ) และมาตรา ๑๕ และด้วยความเห็นชอบของสภานายกพิเศษ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความพ.ศ. ๒๕๓๑ ไว้ดังต่อไปนี้ข้อ ๑ ข้อบังคับนี้เรียกว่า ข้อบังคับสภาทนายความ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความพ.ศ. ๒๕๓๑ข้อ ๒[๑] ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้แบ่งส่วนงานของสภาทนายความ ดังนี้๓.๑ สำนักงานเลขาธิการ๓.๒ สำนักฝึกอบรมวิชาว่าความ๓.๓สำนักงานคณะกรรมการมรรยาททนายความ๓.๔สำนักงานคณะกรรมการช่วยเหลือประชาชนทางกฎหมาย๓.๕ ฝ่ายทะเบียนทนายความ๓.๖ ฝ่ายสวัสดิการ๓.๗ ฝ่ายประชาสัมพันธ์๓.๘ ฝ่ายวิชาการและวางแผน๓.๙ ฝ่ายต่างประเทศ๓.๑๐ ฝ่ายบัญชีและการเงิน๓.๑๑ ศูนย์คอมพิวเตอร์ข้อ ๔ นายกสภาทนายความ มีอำนาจหน้าที่ควบคุมดูแล และรับผิดชอบงานของสภาทนายความทั้งปวงข้อ ๕ ให้กรรมการสภาทนายความมีอำนาจหน้าที่ดังต่อไปนี้(๑) อุปนายก ประกอบด้วยอุปนายกฝ่ายบริหารอุปนายกฝ่ายวิชาการ และอุปนายกฝ่ายกิจการพิเศษมีอำนาจหน้าที่ช่วยนายกสภาทนายความในการบริหารงานของสภาทนายความ ดังนี้(ก) อุปนายกฝ่ายบริหารมีอำนาจและหน้าที่ช่วยควบคุม ดูแล และรับผิดชอบงานของสภาทนายความเกี่ยวกับสำนักงานเลขาธิการฝ่ายทะเบียนทนายความฝ่ายสวัสดิการ ฝ่ายประชาสัมพันธ์ ฝ่ายบัญชีและการเงิน ศูนย์คอมพิวเตอร์(ข) อุปนายกฝ่ายวิชาการมีอำนาจและหน้าที่ช่วยควบคุม ดูแลและรับผิดชอบงานของสภาทนายความเกี่ยวกับสำนักฝึกอบรมวิชาว่าความ ฝ่ายวิชาการและวางแผนฝ่ายต่างประเทศ(ค) อุปนายกฝ่ายกิจการพิเศษมีอำนาจและหน้าที่ช่วยควบคุม ดูแลและรับผิดชอบงานของสภาทนายความเกี่ยวกับสำนักงานคณะกรรมการมรรยาททนายความสำนักงานคณะกรรมการช่วยเหลือประชาชนทางกฎหมาย งานของสภาทนายความ ในส่วนภูมิภาคทั้ง๙ ภาค และงานที่ได้รับมอบหมายจากคณะกรรมการหรือนายกสภาทนายความ(๒) เลขาธิการมีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของสำนักงานเลขาธิการ และศูนย์คอมพิวเตอร์(๓) นายทะเบียนมีอำนาจหน้าที่ควบคุม ดูแล และรับผิดชอบงานที่อยู่ในความรับผิดชอบของฝ่ายทะเบียนทนายความ(๔) เหรัญญิกมีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายบัญชีและการเงิน(๕) สวัสดิการมีอำนาจหน้าที่ควบคุม ดูแล และรับผิดชอบงานที่อยู่ในความรับผิดชอบของฝ่ายสวัสดิการ(๖) ประชาสัมพันธ์มีอำนาจหน้าที่ควบคุม ดูแล และรับผิดชอบงานที่อยู่ในความรับผิดชอบของฝ่ายประชาสัมพันธ์(๗) กรรมการฝ่ายต่างประเทศมีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายต่างประเทศ(๘) กรรมการฝ่ายวิชาการมีอำนาจหน้าที่ควบคุม ดูแล และรับผิดชอบงานที่อยู่ในความรับผิดชอบของฝ่ายวิชาการและวางแผน(๙) กรรมการปฏิคมมีอำนาจหน้าที่ควบคุม ดูแล และรับผิดชอบงานด้านการดูแลต้อนรับ(๑๐) กรรมการภาคมีอำนาจหน้าที่ควบคุม ดูแล และรับผิดชอบงานของสภาทนายความในส่วนภูมิภาค ดังนี้(ก) กรรมการภาค ๑รับผิดชอบในเขตจังหวัดและศาลจังหวัดดังต่อไปนี้ คือพระนครศรีอยุธยา ลพบุรี ชัยนาทสิงห์บุรี อ่างทอง สระบุรี ปทุมธานี ธัญบุรีนนทบุรี สมุทรปราการ(ข) กรรมการภาค ๒รับผิดชอบในเขตจังหวัดและศาลจังหวัดดังต่อไปนี้ คือ ชลบุรี ฉะเชิงเทรา นครนายกปราจีนบุรี กบินทร์บุรี ระยอง ตราด จันทบุรี(ค) กรรมการภาค ๓รับผิดชอบในเขตจังหวัดและศาลจังหวัดดังต่อไปนี้ คือนครราชสีมา ชัยภูมิ ภูเขียวบุรีรัมย์ สุรินทร์ ศรีสะเกษ อุบลราชธานี อำนาจเจริญ ยโสธร สีคิ้ว(ง) กรรมการภาค ๔รับผิดชอบในเขตจังหวัดและศาลจังหวัดดังต่อไปนี้ คือ ขอนแก่น อุดรธานี หนองคาย เลยสกลนคร นครพนม มุกดาหาร มหาสารคาม ร้อยเอ็ด กาฬสินธุ์(จ) กรรมการภาค ๕รับผิดชอบในเขตจังหวัดและศาลจังหวัดดังต่อไปนี้ คือเชียงใหม่ ฝาง ลำปาง แม่ฮ่องสอนแม่สะเรียง เชียงราย พะเยา น่าน ลำพูน แพร่(ฉ) กรรมการภาค ๖รับผิดชอบในเขตจังหวัดและศาลจังหวัดดังต่อไปนี้ คือ พิษณุโลก สุโขทัย สวรรคโลกอุตรดิตถ์ ตาก แม่สอด กำแพงเพชร พิจิตร เพชรบูรณ์ หล่มสักนครสวรรค์ อุทัยธานี(ช) กรรมการภาค ๗รับผิดชอบในเขตจังหวัดและศาลจังหวัดดังต่อไปนี้ คือ นครปฐม ราชบุรี สุพรรณบุรีกาญจนบุรี เพชรบุรี ประจวบคีรีขันธ์ สมุทรสาคร สมุทรสงคราม(ซ) กรรมการภาค ๘รับผิดชอบในเขตจังหวัดและศาลจังหวัดดังต่อไปนี้ คือนครศรีธรรมราช ทุ่งสง ปากพนังชุมพร หลังสวน สุราษฎร์ธานี ไชยา ระนอง กระบี่ พังงา ตะกั่วป่า ภูเก็ต(ฌ) กรรมการภาค ๙รับผิดชอบในเขตจังหวัดและศาลจังหวัดดังต่อไปนี้ คือ สงขลา ตรัง พัทลุง สตูลปัตตานี ยะลา เบตง นราธิวาส(๑๑) กรรมการผู้แทนเนติบัณฑิตยสภามีอำนาจและหน้าที่ให้คำปรึกษาและแนะนำงานของสภาทนายความต่อคณะกรรมการหรือนายกสภาทนายความและปฏิบัติหน้าที่อื่นใดตามที่คณะกรรมการหรือนายกสภาทนายความมอบหมายตามที่เห็นสมควร(๑๒)กรรมการผู้แทนกระทรวงยุติธรรม มีอำนาจและหน้าที่ให้คำปรึกษาและแนะนำงานของสภาทนายความต่อคณะกรรมการหรือนายกสภาทนายความและปฏิบัติหน้าที่อื่นใดตามที่คณะกรรมการหรือนายกสภาทนายความมอบหมายตามที่เห็นสมควรข้อ ๖อำนาจหน้าที่และความรับผิดชอบนอกจากที่กล่าวไว้แล้วในข้อ ๕คณะกรรมการหรือนายกสภาทนายความ อาจมอบหมายให้กรรมการสภาทนายความคนใดคนหนึ่งปฏิบัติหน้าที่อื่นใดตามที่เห็นสมควรได้ข้อ ๗ให้นายกสภาทนายความมีอำนาจออกระเบียบหรือคำสั่งใด ๆโดยความเห็นชอบของคณะกรรมการสภาทนายความ เพื่อปฏิบัติตามข้อบังคับนี้ประกาศ ณ วันที่ ๒๙ มกราคม พ.ศ. ๒๕๓๑คำนวณชโลปถัมภ์นายกสภาทนายความมณฑิตา/ผู้จัดทำ๙ พฤศจิกายน ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๐๕/ตอนที่ ๒๖/หน้า ๓๗/๑๖ กุมภาพันธ์ ๒๕๓๑